Tanel Ots

Tanel Ots (sündinud 15. septembril 1973 Tallinnas) on ühiskonnategelane ja Eesti Evangeelse Luterliku Kiriku vaimulik.

Haridus
Tanel Ots õppis Sausti 8-klassilises Koolis ning lõpetas Tallinna 20. Keskkooli 1992; Tallinna Lastemuusikakooli 1992; EELK Usuteaduse Instituudi 1998 ja Usuteaduse Instituudi pastoraalseminari 1999.

2012. aastal alustas magistriõpinguid Tallinna Tehnikaülikooli sotsiaalteaduskonnas haldusjuhtimise erialal.

Poliitiline tegevus
Saku vallavolikogu esimees ja valla keskkonnakomisjoni liige, valimisliit Väikelinn Saku. Harjumaa Omavalitsuste Liit juhatuse liige. Parteitu.  

2010. aastal valiti Ots erakonna Eestimaa Rohelised juhatuse liikmeks. 2011. aasta Riigikogu valimistel roheliste nimekirjas kandideerides kogus ta 359 häält ega osutunud valituks.

Ta kandideeris 2023. aasta valimistel Isamaa nimekirjas Riigikokku, kogus valimisringkonnas nr 4 (Harju- (v.a Tallinn) ja Raplamaa) 312 häält ning ei osutunud valituks.

Ühiskondlik tegevus
MTÜ Nabala Keskkonnakaitseühing asutaja ja juhatuse liige 2005–2013, Vana-Harju skautmaleva juhatuse liige, MTÜ Soonurga Küla Koda juhatuse liige, I Harju Lions-klubi liige, MTÜ Saku Priitahtlikud Pritsimehed asutaja ja juhatuse liige.

Vaimuliku amet
Ordineeriti 25. mail 1995 diakoniks ja 14. septembril 1999 õpetajaks. 

On Jüri koguduse vaimulik aastast 1997 ja Kaitseliidu Harju Maleva kaplan aastast 2009. 

Ida-Harju praostkonna praost 2007–2011 ja uuesti alates 2. oktoobrist 2024. EELK Tallinna Diakooniahaigla kaplan 2002–2015. 

On olnud EELK Kirikukogu ja EELK Piiskopliku Nõukogu liige.

Isiklikku
Ta on abielus (1994) Riina Otsaga, peres on viis last. 2005. aastal kolis pere maale, kus peetakse muu hulgas lambaid ja mesilasi.

Viited

Kategooria:Jüri koguduse vaimulikud
Kategooria:Ida-Harju praostid
Kategooria:Kaitseliidu Harju maleva liikmed
Kategooria:Eesti tuletõrjujad
Kategooria:Usuteaduse Instituudi vilistlased
Kategooria:Erakonna Eestimaa Rohelised poliitikud
Kategooria:Sündinud 1973